इंकर जनम अउरी बचपन मदिरा में बीतल, रोनाल्डो आपन सीनियर क्लब कैरियर स्पोर्टिंग सी पी के संगे खेल के सुरु कईले, इंकरा के २००३ में मैनचेस्टर यूनाइटेड साइन कइलस, ओह घरी इ १८ बारिस के रहले। पहिलका सीजन में एफ ए कप जीते के बाद, इ यूनाइटेड के तीन गो लगातार प्रीमियर लीग के खिताब जितऽवावे में मदद कईले, यु ए एफ ए चैंपियंस लीग, अउरी फीफा विश्व कूप; १३ के उमिर मे, इ आपन पहिलका बैलंस डियोर जीतले। २००९ में, रोनाल्डो के सबले महंग एसोसिएशन फुटबॉल ट्रांसफर भइल जब रियाल मैड्रिड इनका के साइन कइलस €९४ मिलियन (£८४ मिलियन) में। ओहिजा, रोनाल्डो १५ गो पुरस्कार जीतऽले, जेमे दुगो ला लीगा, दुगो कोपस देल रे, अउरी चार गो यु इ एफ ए चैंपियंस लीग के टाइटल जीतऽले, अउर सबले ढेर गोल करे आला खेलाड़ी बन गइलन। मैड्रिड में आवे के बाद, रोनाल्डो बैलंस डियोर खाती तीन हाली रनर अप भइले, लियोनेल मेसी के पाछा, ओकरा बाद इ २०१३-२०१४ अउर फेंन से लगातार दू बारिस २०१६-१०१७ के बलंस डियोर जीतऽले। तिसरका बेरी लगातार चैंपियंस लीग के टाइटल २०१८ में जीतऽला के बाद, रोनाल्डो ५ गो टाइटल जीते आला पहिलका खेलाड़ी बन गइले। २०१८ में, युवेंटस इनका के साइन कइलस €१०० मिलियन (£८८ मिलियन) में, सबले जादा भुगतान कौनो इटालियन क्लब के देने से अउर ३० बारिस से उपर के खेलाड़ी में सबले महंग भुगतान करल। इ सीरी ए के आपन क्लब के संगे पहिलका दू सीजन जीतऽले।